ประจำเดือนหมดล่าสุดวันที่9ในแอปบอกไข่ตกวันที่20แล้วมีเพศสัมพันธ์แบบหลั่งในวันที่22แล้วแอปบอกประจำเดือนเดือนกรกฎาคมจะมาวันที่5วันนี้วันที่4ไม่รุ้สึกถึงการปวดประจำเดือนเลยคะแต่จะมีอาการง่วงเพลียผิดปกตินอนตั้งแต่ไม่กี่ทุ่มข้ามวันยังม่หายง่วงเลยคะและมีอาการฉี่บ่อยมากเจ็บตรงเต้านมเวลานอนคว่ำหรือนอนทับจับก้จะเจ้บ มีโอกาสท้องไหมคะแล้วตรวจได้เลยไหมคะ ปล.ปกติก่อนเป็นประจำเดือนจะมีอาการแค่ปวดท้องน้อยค่ะ
สวัสดีค่ะ หากมีเพศสัมพันธ์ในวันที่ 22 มิ.ย. และต้องการทราบว่าจะมีการตั้งครรภ์หรือไม่ สามารถเริ่มตรวจหาการตั้งครรภ์ได้แล้วค่ะ แต่หากตรวจไม่พบ แนะนำควรรออีก 2-3 วัน แล้วตรวจซ้ำดูอีกครั้ง หากตรวจไม่พบ ก็ไม่น่ามีการตั้งครรภ์เกิดขึ้น หรือหากมีประจำเดือนมา ก็แสดงว่า ไม่ได้มีการตั้งครรภ์เกิดขึ้นค่ะสำหรับอาการต่างๆ ที่เป็นอยู่ คือ ง่วง เพลีย ปัสสาวะบ่อย เจ็บเต้านม อาจเป็นอาการก่อนการมีประจำเดือนมาก็ได้ค่ะ ส่วนการที่ไม่มีอาการปวดท้องน้อย ก็ไม่ได้ถือว่าผิดปกติอะไร เพราะอาการต่างๆ ก่อนมีประจำเดือนมา ไม่จำเป็นต้องเกิดขึ้นทุกครั้ง และไม่จำเป็นต้องเหมือนกันในทุกครั้งค่ะ ทั้งนี้ อาการต่างๆ ที่เป็นอยู่ อาจเกิดจากสาเหตุอื่นๆ อีกก็ได้ เช่น มีความเครียด วิตกกังวล ผลข้างเคียงจากการทานยาบางอย่าง เป็นต้น